Mumbunge wa Mathira Rigathi Gachagua nukinyitue igotiri ria Milimani muthenya wa umunthi agikuruvanua na gukorwa amukirite mwigana wa billion 7 na njira itagiririkite.
Gachagua aikirue ngono muthenya wa Jumaa ya kiumia kithiru na muthenya wa umunthi, mbere ya mucirithania Lawrence Mugambi athitangwa na ungumania, kwiya indo cia mwingi, na gutumira giturwa giake kwiguna ta mundu kiumbe.
Kunari uguo nureganite na nthitango ino varia arekereretue na bail ya million 12 mbeca varivari.
Wauguo igoti niriathite mumbunge uyu kuvecana marua make ma kumwitikiria gucera kana passport vamwe na kumwatha ndakaranirie na aiyra ciirari uyu.
Gachagua athitangitwe na andu engi kenda aria matari igotiri na aria ni Anne Nduta, ,Wahome Mwangi, , Julianne Jahenda Makaa, Samuel Murimi, Grace Wambui Kariuki, Lawrence Kimaru, Irene Wambui ,David Reuben na muvecani umwe wa utungata wa ugima wa mwiri kampuniri.
Ekuirwa aya mathitwe gukinya mbere ya igoti tariki 3 mweri wa kanana na ciira urevokwa gukathikirirua tariki 9 mweri wa kanana.
Wanja wa Njiru
Mbica irutitwe online
kik_Latn kik_Latn kik_Latn kik_Latn kik_Latn kik_Latn kik_Latn kik_Latn